Κρέμα σοκολάτας σε μπολ
Απλή και σοκολατένια, κλείνει ιδανικά κάθε γιορτινό γεύμα.
300 γρ. κουβερτούρα με 55%-60% κακάο, μισολιωμένη, 600 γρ. κρέμα γάλακτος με 35% -36% λιπαρά, 1/2-1 μοσχοκάρυδο, τριμμένο (ανάλογα με το πόσο έντονο θέλουμε να είναι το άρωμα), 1 κουτ. σούπας μέλι, 80 γρ. βούτυρο αγελάδος
Για τη κρέμα σοκολάτας σε μπολ, ζεσταίνουμε την κρέμα γάλακτος και την αδειάζουμε πάνω από τη μισολιωμένη κουβερτούρα μαζί με το μοσχοκάρυδο και το μέλι.Αφήνουμε για λίγο και ομογενοποιούμε με ένα ραβδομπλέντερ, προσθέτοντας και το βούτυρο. Αν δεν διαθέτουμε ραβδομπλέντερ, ανακατεύουμε απλώς με μια μαρίζ έως ότου γίνει μια λεία κρέμα.Τη μοιράζουμε σε 9 ατομικά μπολ και τα βάζουμε στο ψυγείο για τουλάχιστον 2 ώρες, μέχρι να κρυώσει και να πήξει η κρέμα.Προαιρετικά, μπορούμε να γαρνίρουμε τις κρέμες με τρούφα, τρίμμα ή φλούδες σοκολάτας. Φλούδες μπορούμε να φτιάξουμε αν γδάρουμε μια πλάκα σοκος με το εργαλείο που βγάζουμε από την παρμεζάνα φλούδες.
Κρέμα Γάλακτος,Σοκολάτα,Χριστούγεννα